stanford-oval/wikipedia huggingface dataset:
פורדהאוז בן-ציסי
קורות חיים

נולד בשנת 1896 נולד לשלום פריד, סופר סת"ם, ומקובל, ולפועה ציסי לבית נוסינוב, בעיירה חודורקוב, ליד קייב, באוקראינה. בתחילה למד בישיבה אך לאחר מכן רכש השכלה מוזיקלית בקונסרבטוריון הממלכתי בסנקט פטרבורג (אז פטרוגרד). עלה לארץ ישראל בשנת 1924. בשנים 1925-1929 שימש כמנצח באופרה הארצישראלית ולאחר מכן ב"תזמורת הסימפונית הארץ ישראלית". בן-ציסי היה המייסד של האורטוריה הארצישראלית, שהופיעה באורטוריות (יצירות מוזיקליות דרמטיות, המבוצעת על ידי מקהלה ותזמורת ללא משחק וללא תפאורות). באורטוריה הארץ ישראלית הושרו רוב הטקסטים בעברית והושם דגש על נושאים יהודים ותנ"כיים. לקראת המכביה הראשונה בשנת 1932 נערך נשף אמנותי גדול במסגרתו הופיעה האורטוריה הארץ ישראלית בניצוחו של בן-ציסי במחרוזת שירי גבורה יהודית ובהם שיר הניצחון מתוך "יהודה המכבי" מאת הנדל.
משנת 1929 היה בן-ציסי המנצח על התזמורת שליוותה את הצגות תיאטרון הבימה והלחין מוזיקה לעשרות מהצגות הבימה.
משנות השלושים ועד לשנות השישים שימש בן-ציסי כמנהל המוזיקלי והמנצח הראשי של הבימה.
נשא לאשה את אסתר בת שמואל ברבדה. לשניים נולדו שתי בנות - פועה ושולמית. בתו, שולמית אלקלעי, הייתה כנרת בתזמורת הפילהרמונית הישראלית.
פורדהאוז בן-ציסי נפטר בשנת 1979.
שם המשפחה פורדהאוז, אשר משלב מסוים בחייו הזדהה בו כשמו הראשון, מאוד ייחודי בנוף הישראלי. המקור מתייחס לתקופה שבה היה נהוג לגבות דמי חסות לתשלום על שירותים. שם המשפחה מורכב מהשם האוז (בית) ופורד שהוא עיוות של "פיורד" -לפני שנחצבה מנהרה, הצטרכו הנהגים לבחור בין דרך מפותלת בהרים לבין שיִט במעבורת החוצה פיורד ולשם כך הצטרכו לעבור בבית גובה המס ומשם נובע השם פורדהאוז.
לקריאה נוספת

משה גורלי, 'המנצח פורדהאוז בן-ציסי והאורטוריה הארצישראלית', תצליל 7, 13 (תשל"ג 1973).
לוחית זיכרון על ביתם של פורדהאוז בן-ציסי ושחקני הבימה יעקב אביטל וחיים אמיתי ברח' פרוג 25 בתל אביב
פלטבוש

| --- | --- |
בית כנסת ישראל הצעיר בשדרת קוני איילנד
בית כנסת ישראל הצעיר בשדרת קוני איילנד
 מדינה:  ארצות הברית ארצות הברית
 מדינה:  ניו יורק (מדינה) ניו יורק
 עיר:   ניו יורק
 רובע:   ברוקלין
 תאריך ייסוד:  1651
 שטח:  2.6 קמ"ר
 אוכלוסייה:  ‏
  ‑ בשכונה:  105,804 (2010)
  ‑ צפיפות:  42,000 נפש לקמ"ר (2010)
 קואורדינטות:  40°38′26″N 73°57′43″W﻿ / ﻿40.640416666667°N 73.962083333333°W﻿ / 40.640416666667; -73.962083333333 
  מפת מיקום  מפה מפורטת   (למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפלטבוש(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפלטבוש  he tabBackground:;tabBorder:#aaa;defaultTab:0;
פלטבוש (באנגלית Flatbush) היא שכונה ברובע ברוקלין בעיר ניו יורק שבארצות הברית.
בשכונה נמצא אחד הריכוזים החרדיים הגדולים בניו יורק וממוקמות בין השאר הישיבות המפורסמות מיר, תורה ודעת, חיים ברלין, וישיבות רבות נוספות. כן ממוקם בשכונה בית הספר התיכון היהודי ישיבה דפלטבוש המשויך לאורתודוקסיה המודרנית של ארצות הברית.
אטימולוגיה

השם "פלטבוש" לקוח מהשפה ההולנדית ומשמעותו פלט - מישור, בוש - יער, והאזור נקרא כך עקב היותו מישור שטוח ומיוער.
פלסקביצה

| --- | --- |

 
 מאכלים
 סוג:  קציצה, מוצר בשר 
 מטבח:  המטבח הסרבי 
 מוצא:  סרביה 
 מרכיבים עיקריים:  בשר בקר, פלפל שחור, בצל הגינה, בשר חזיר, מלח שולחן 
 
פלסקביצה (בסרבית: Пљескавица) הוא מאכל המכיל קציצת בשר מתובלת שעשויה לרוב מתערובת של בשר חזיר, בקר וכבש טחונים. זהו אחד המאכלים הלאומיים של סרביה והוא פופולרי מאוד במדינות הבלקן השכנות ובמדינות יוגוסלביה לשעבר: בוסניה והרצגובינה, קרואטיה ומונטנגרו. זוהי מנה עיקרית המוגשת עם בצל, קאימק (שמנת חלב), איוואר (קונדימנט פלפלים) ואורנבס (סלט גבינה חריף), או על צלחת עם תוספות, או עם לפינז'ה (לחם שטוח, כסוג של המבורגר). פלסקביצה צברה פופולריות במקומות אחרים באירופה והיא מוגשת במסעדות מזון מהיר המגישות אוכל בלקני בגרמניה, שוודיה ואוסטריה.
גרסאות

באזורים שונים בחבל הבלקן הרכב הקציצה משתנה בהתאם למטבח המקומי, בבוסניה והרצגובינה למשל הקציצה עשויה לרוב מבשר בקר בלבד, זאת עקב האוכלוסייה המוסלמית במדינה שאינה אוכלת חזיר. עם זאת, בקרואטיה הרכב הקציצה מכיל לרוב תערובת של חזיר, בקר וכבש.
קיימות מספר גרסאות מקומיות למאכל:
פלסקביצה לסקובאץ (Leskovačka pljeskavica) – קציצה חריפה מאוד עם בצל. מאז 2008 השם "Leskovac pljeskavica" הוא מונח מוגן משפטית עבור פלסקביצה ממחוז יאבלניצה שבסרביה.
פלסקביצה שר (Šarska pljeskavica) – ממולאת בגבינת קשקבל.
פלסקביצה היידוק (Hajdučka pljeskavica) – עשויה מתערובת בשר בקר ובשר חזיר מעושן.
פלסקביצה וראניה (Vranjska pljeskavica) – עשויה מבשר חזיר בלבד.
פלסקביצה בסגנון מוסטאר (Pljeskavica à la Mostar) – הקציצה ממולאת בגבינת פטה ומוגשת עם בצל מטוגן.
ראו גם

המבורגר
הערות שוליים

↑  "Брендирана лесковачка пљескавица" [Branded Leskovac burger]. PTC (בסרבית). 4 בספטמבר 2008. {{cite web}}:  (עזרה)
קציצת פלסקביצה ממולאת בגבינה ופלפל צ'ילי לצד בצל קצוץ
פנדר מוסטנג

הפנדר מוסטנג (באנגלית: Fender Mustang) היא גיטרה חשמלית בעלת גוף מוצק המיוצרת על ידי תאגיד כלי הנגינה של פנדר. היא הוצגה לראשונה ב-1964 כבסיס לעיצוב גדול יותר מחדש של דגמי הסטודנטים של פנדר, ה־Musicmaster ו־Duo-Sonic . הפנדר מוסטנג הופק עד 1982 והוצא מחדש ב-1990.
בשנות ה-90, המוסטנג הגיע למעמד פולחן בעיקר כתוצאה מהשימוש בו על ידי מספר להקות רוק אלטרנטיביות, במיוחד להקות גראנג', בעיקר בגילומו של סולן נירוונה קורט קוביין.
המוסטנג כולל שני פיקאפים בודדים (Single Coil Pickups) תצורת החלפת פיקאפים יוצאת דופן ומערכת ויברטו ייחודית. הגיטרה הייתה זמינה במקור בשני אורכי קנה מידה קצרים: 24 אינץ' (609.6 מילימטרים) ו 22.5 אינץ' (571.5 מילימטרים).
פאל פאנדי

| --- | --- |
אין תמונה חופשית
 לידה:  2 באוגוסט 1926 דברצן, הונגריה 
 פטירה:  19 בינואר 1987 (בגיל 60) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות פרקשרטי בבודפשט 
 שפות היצירה:  הונגרית 
 פרסים והוקרה:  פרס קושוט (1970) 
 
פאל פאנדי (שינה את שמו מקרדוש שהיה במקור קוֹהְן שהיא הגרסה ההונגרית-אוסטרית לכהן, בהונגרית: Pándi Pál;‏ דברצן, 2 באוגוסט 1926 – בודפשט, 19 בינואר 1987) היה היסטוריון ספרות יהודי-הונגרי, מבקר, עורך, פרופסור באוניברסיטה זוכה פרס קושוט (הפרס הממלכתי הגבוה בהונגריה, מקביל לפרס ישראל) וכן זכה פעמיים בפרס אטילה יוז'ף (הפרס הספרותי הגבוה בהונגריה). הוא בנו של לאסלו קרדש. והיה חבר נספח של האקדמיה ההונגרית למדעים משנת 1973 וחבר מלא משנת 1985.
תחום המחקר העיקרי שלו: עידן הנאורות, הרפורמציה הפרוטסטנטית, השירה וחייו של שנדור פטפי.
ביוגרפיה

פאל פאנדי נולד במשפחה יהודית כבנם של לאסלו קרדוש (1898–1987) ושל קורנליה גלבמן (1901–1983). הוא למד בבית ספר יסודי ובית הספר התיכון בעיר הולדתו. בשל מוצאו היהודי גורש למחנה ריכוז ב-1944. הוא היה במחנה הריכוז לקסנבורג שליד ווינה הוא שרד וכבר בשנת 1945 חזר לבודפשט. התחיל את לימודים גבוהים במחלקה ההונגרית-גרמנית של אוניברסיטת בודפשט (כיום שמה אוניברסיטת אטווש לוראנד) כסטודנט במלגת קולג' אטווש. כבר מ-1949 לימד ספרות עידן הנאורות, הרפורמציה ואת מהפכת 1848 בהונגריה ואת מאבק החירות של 1848–1849 בפקולטה למדעי הרוח של אוניברסיטת אטווש לוראנד. תחום המחקר העיקרי שלו היה השירה והקריירה של המשורר הלאומי ההונגרי שאנדור פטפי. פאנדי לימד כמה סמסטרים גם באוניברסיטת סגד. הוא היה מרצה מצוין והסטודנטים נהרו להרצאותיו על הספרות ההונגרית.
פאנדי ערך מדריכים לתולדות הספרות וערך אוספי טקסט, כתב מונוגרפיות וניתח יצירות ספרותיות הונגריות. הוא מונה לראש המחלקה ב-1967 וממנה התפטר ב-1983.
הוא עסק גם בספרות הונגרית בת זמננו, ופעל כמבקר של יצירות ספרות עכשוויות בתחום זה. משנת 1955 ערך את טור התרבות של היומון "עם חופשי" (Szabad Nép), בשנת 1956 שיבח את המרד ההונגרי בטורים של עיתון זה, אך עד מהרה צידד בקו של יאנוש קאדאר. בשנת 1961, הוא היה אחד המייסדים והעורכים של "כתיבה חדשה" (Új Írás), משנת 1967 היה ראש טור התרבות של העיתון ההונגרי הגדול ביותר נפסבדשאג במשך ארבע שנים ולאחר מכן היה חבר מערכת של טור זה. משנת 1972 היה המייסד והעורך של הזרם החדש של כתב העת "קריטיקה".
מחקריו (מבחר)

שנדור פטפי. הקריירה של המשורר עד סוף 1844. 1961. (כתב יד, עבודת גמר לקבלת תואר קנדידט (דוקטורט זוטר))
ספרות שקועה? : מחקרים. בודפשט: הוצאת ספרות יפה. 1963. 209 עמודים.
תור הזהב הראשון שלנו: מאמרים, מחקרים על ספרות של עידן הנאורות ההונגרית והרפורמה. בודפשט: הוצאת ספרים בדיוניים, 1976. 620 עמודים.
"מעבר רוחות רפאים" בהונגריה. הופעת רעיונות סוציאליסטים וקומוניסטיים אוטופיים בעידן הרפורמה. כרך 1 בודפשט: הוצאת מאגווטה 1972. 569 עמודים.
פטפי ולאומיות. בודפשט: הוצאה לאור אקדמית, 1974. 307 עמודים.
באנק באן הערות. בודפשט: הוצאה אקדמית, 1980. 2 כרכים. מסת"ב 963-05-2281-0
עם הצורך בריאליזם: המסקנה השנייה. בודפשט: הוצאת קושוט, 1980. 320 עמודים; (ספרייה קטנה אסתטית)
בדרך לדרמות של פרקש בויאי: האדם והדרמה: הערות על דרמות הונגריות של תחילת המאה ה-19, 26 במאי 1986, הוצאת אקדמיה, 1989
בדיקת עומס. נקודות קריטיות בקריירה של מבקר ספרות; כרך, הקדמה אנדראש קרדוש; הוצאת Magvető, בודפשט, 2022 (עובדות ועדים)
מתוך עריכותיו ובחירותיו

Ludas Matyi : komikai elbeszélés / Fazekas Mihály ; [a bev. Pándi Pál munkája] Budapest : Franklin, 1950. 54 p.
Csokonai Vitéz Mihály válogatott versei / [bev. és vál. Pándi Pál] Budapest : Szépirod. Kiadó, 1953. 116 p. (Ser. Szépirodalmi kiskönyvtár; 61.)
A magyar irodalom története 1849-ig /[szerk. Bóka Lászlóval.] Budapest : Bibliotheca, 1957. 492 p.
Petőfi Sándor összes költeményei. [Sajtó alá rend. és utószó Pándi Pál]. Budapest : Magyar Helikon, 1960. 1306 p. (Helikon klasszikusok; Díszkiadás)
Szöveggyűjtemény a forradalom és szabadságharc korának irodalmából. Budapest. : Tankönyvkiadó, 1962. 1050 p.
Tanulmányok Petőfiről / szerk. Tóth Dezsővel. Budapest : Akadémiai Kiadó, 1962. 509 p. (Irodalomtörténeti könyvtár ; 9.)
A magyar irodalom története 1772-től 1849-ig. 3. köt. Budapest : Akadémiai Kiadó, 1965. ISBN 963-05-1642-X
Szöveggyűjtemény a felvilágosodás korának irodalmából : [egyetemi segédkönyv]. (Főszerk. Pándi Pál, szerk. Mezei Márta; Szuromi Pál.) Budapest : Tankönyvkiadó, 1982. 2 db. ISBN 963-17-6357-9
ספרות (מבחר)

Németh G. Béla: Egyoldalú arcképvázlat – egyoldalú emlékekből, a megértés vágyával. Új Írás, 1989. 2. sz. pp. 102–109.
Rejtőzködő legendárium : Fejezetek egy kultúrpolitikus sorstörténetéből / [az interjúkat kész. és a kötetet szerk. Csáki Judit, Kovács Dezső] Budapest : Szemtanú K., 1990. 484 p. ISBN 963-15-4282-3 (Pándi Pál műveinek bibliográfiáját Fráter Zoltán állította össze. Bibliogr. p. 457-480.)
פרסים והוקרה

פרס אטילה יוז'ף (1954, 1962)
פרס קושוט (1970)
לקריאה נוספת

Új magyar irodalmi lexikon III. (P–Zs). Főszerk. Péter László. Budapest: Akadémiai. 1994. 1567–1568. o. ISBN 963-05-6807-1 (הלקסיקון הספרותי ההונגרי החדש)
ראו גם

Magyar életrajzi lexikon IV: 1978–1991 (A–Z). Főszerk. Kenyeres Ágnes. Budapest: Akadémiai. 1994. ISBN 963-05-6422-X (לקסיקון ביוגרפי הונגרי. עורכת ראשית אגנש קניירש)
דיוקן של פאל פאנדי
Literatura története az MTA Irodalomtörténeti Intézet honlapján (תולדות כתב העת "ליטרטורה" במכון להיסטוריה של האקדמיה ההונגרית למדעים)
Ungvári Tamás: Az életem enciklopédiája. Scolar Kiadó, Budapest, 2012. (טמאש אונגווארי: האנציקלופדיה של חיי)
מאמרים קשורים

העם החופשי במהפכה של 1956
הערות שוליים

↑  "Szülei házasságkötési bejegyzése a balmazújvárosi polgári házassági akv. 165/1923. folyószáma alatt". נבדק ב-2020-02-18.
↑  MÉL: A laxenburgi koncentrációs táborba vitték.
↑  A Kritika 1963-1971-ig az MTA folyóirata, (1972-től a Literatura lépett a helyébe.)
↑  A második világháború előtti szocialista felfogású írókat ismerteti.
| --- | --- |
בקרת זהויות :  NLI: 987007280670205171  PLWABN: 9810687980705606  BIBSYS: 98015876  BnF: cb12172491s (data)  GND: 1051686040  ISNI: 0000 0001 0925 7003  LCCN: n80163387  NLA: 35778191  NSK: 000299373  NTA: 073423823  SUDOC: 030273846  Trove: 1082912  VIAF: 93361894   WorldCat (עם VIAF): 93361894
צ'מאל

| --- | --- |

 מידע כללי
 אורך:  830 קילומטרים
 ספיקה ממוצעת:  600 מ"ק לשנייה 
 אגן ניקוז:  135,000 קמ"ר 
 מוצא:  רכס וינדייה 
 גובה מוצא הנהר:  105 מ' 
 יובלים:  Banas River, Parbati River, Shipra River 
 שפך:  יאמונה 
 מדינות באגן הניקוז:  הודו 
 
צ'מאל (בהינדי: चम्बल नदी) הוא יובל של נהר היאמונה בצפון ובמרכז הודו, וחלק מאגן הניקוז של הגנגס.
מוצאו של הצ'מאל הוא במערב מאדהיה פרדש, משם הוא זורם צפונה בקטע בן כ־346 קילומטר במאדהיה פרדש שמביאים אותו לדרום־מזרח ראג'סטאן. לאחר מכן הוא פונה לצפון־מזרח ועובר את קוטה, והופך לגבול בין ראג'סטאן ומאדהיה פרדש לאורך 217 ק"מ, ולאחר מכן הוא הוא הופך לגבול אוטר פרדש ומאדהיה פרדש ל־145 קילומטר. בסופו 32 קילומטר באוטר פרדש מביאים את הצ'מאל לנקודת השפך ליאמונה. אורכו הכולל של הנהר הוא כ־960 ק"מ.
על הנהר קיימים מספר סכרים לייצור חשמל.
הערות שוליים

↑  Chambal, Maps of India
| --- | --- |
בקרת זהויות :  NLI: 987007284949905171  GND: 4315015-9  LCCN: sh85022419  VIAF: 315526874   WorldCat (עם VIAF): 315526874
פליקס השני

פליקס השני היה אנטי אפיפיור שנבחר כאפיפיור בשנת 355 לאחר שהקיסר הרומאי קונסטנטיוס השני גירש את האפיפיור המכהן ליבריוס לאחר שזה סירב לגנות את אתנסיוס מאלכסנדריה.
במאי 357 בעת ביקורו של הקיסר ברומא, תבעו ממנו פשוטי העם להשיב את ליבריוס. הקיסר הציע כי פליקס וליבריוס יעמדו יחד בראש הכנסייה, אולם עם שובו של ליבריוס, פליקס אולץ בכוח לפרוש לפורטו, הסמוכה לרומא. פליקס ניסה לשוב ולעמוד בראש הכנסייה אולם לא צלח, ומת זמן קצר לאחר מכן ב-22 בנובמבר 365.
לימים אירע בלבול בין פליקס השני, לבין קדוש נוצרי מהתקופה הרומית שנקרא בשם "פליקס" ולכן הופיע ברשימת האפיפיורים אפיפיור בשם "פליקס השני", דבר שהביא לכך שבשנת 483 נבחר לכהותו אפיפיור בשם זה שזכה לתואר "פליקס השלישי" ולימים נבחר אפיפיור נוסף שזכה לתואר "פליקס הרביעי", אף שבפועל פליקס השני נחשב לאנטי-אפיפיור, והוא אינו מופיע ברשימת האפיפיורים הרשמית כיום (כך שאין בה אפיפיור בשם "פליקס השני").
צ'לסי קולי

| --- | --- |

 לידה:  30 באוקטובר 1983 (בת 40) שארלוט, ארצות הברית 
 מדינה:  ארצות הברית 
 השכלה:  Independence High School 
 
צ'לסי קולי (נולדה ב-30 באוקטובר 1983) היא דוגמנית אמריקאית. מיס ארצות הברית 2005.
ביוגרפיה

קולי נולדה בשארלוט שבצפון קרוליינה, בשנת 2000 היא נבחרה למיס הנוער של צפון קרולינה והשתתפה בתחרות מיס הנוער של ארצות הברית אך לא עלתה לשלבים המתקדמים. ב-2005 היא נבחרה למיס צפון קרוליינה, בתחרות מיס ארצות הברית היא נשאלה על ידי מיס ארצות הברית היוצאת שנדי פינסי "איזה אדם מפורסם את חושבת שהאישיות שלו מקבילה לשלך?" היא ענתה שהיא חושבת שאופרה וינפרי "מכיוון שיש לה תשוקה לחיים והיא אוהבת את מה שהיא עושה". לבסוף היא לקחה את המקום הראשון, בתחרות מיס תבל היא עלתה לשלב עשר המועמדות הסופיות.
היא השתתפה בתוכנית מציאות בה אנשים מפורסמים מבשלים ומציגים את יכולתם במטבח.
היא הוציאה לאור ספר שכתבה הנקרא "סודות תחרות יופי" ובנוסף היא הקימה חברה משל עצמה.
עמותת חיל הים

| --- | --- |
הסמל החדש של עמותת חיל הים

לוגו של עמותת חיל הים
 פעילות:  מוסד ללא כוונת רווח עמותה רשומה 58-010-6060-0
 התאגדות:  יוצאי חיל הים משרתיו ומוקיריו
 תחום:  איסוף, תיעוד ושימור מורשת חיל הים
 מדינה:  ישראל
 משרד ראשי:  בתחום מוזיאון ההעפלה וחיל הים בחיפה
 מטה הארגון:  חיפה 
 מייסדים:  ניצולי המשחתת אילת ומפקדי חיל הים בעבר.
 חברים:  1058 בשנת 2020
 יושב ראש:  אלוף דימ' דוד בן בעש"ט
 מנכ"ל:  תא”ל בדימוס גבי נוה
 מנהל פעילות:  רס"ן דימ' אילנית פנר
 עובדים:  עובד יחיד בשכר  ו-16 מתנדבים
 תקופת הפעילות:  25 באפריל 1988 – הווה (36 שנים)
 נוצר מתוך:  התאגדות צוות המשחתת אילת
 http://www.amutayam.org.il/
 
מגילת עקרונות העמותה בחתימת מפקדי חיל הים בעבר, 1988
עמותת חיל הים היא עמותה שהוקמה בשנת 1988, במטרה לאסוף ולאגד את ידידי חיל הים, לשלבם בפעילות מאורגנת, השרשת מורשת חיל הים, הקמת בית חיל הים כחלק ממורשת צה"ל, קשר וסיוע למשפחות חללי חיל הים ולגמלאי חיל הים. ב-28 באוקטובר 2002 שינתה העמותה את שמה מ"עמותת ידידי חיל הים" לשמה הנוכחי "עמותת חיל הים".
מטרות ויעדים

מטרות
לאגד את יוצאי חיל הים משרתיו ומוקיריו.
לשמור ולהנחיל את מורשת זרוע הים.
לקיים קשרי גומלין עם זרוע הים.
לסייע לחברי העמותה בתחומים שונים.
פעילות > מפגשי ותיקים

אספה כללית של העמותה מתקיימת לפחות פעם בשנה. פגישות צוותים של ותיקי יחידות חיל הים. מתקיימות כ-10 פגישות צוותים ששירתו ביחידה זו או אחרת בחיל הים.
ותיקי משמר הכנרת - בשנת 2002 קוים ביוזמת העמותה מפגש וותיקי יחידה 788 שאבטחה את אגם הכנרת עד מלחמת ששת הימים כולל.
כנס יוצאי חיל הים - ב-14 בספטמבר 2004 קיימה העמותה כנס יוצאי חיל הים לדורותיו. האירוע התקיים בפארק הירקון בתל אביב. סיסמת הכנס הייתה ”שרק יהיה הים שקט.” האירוע זכה להצלחה רבה והופיעו בו מיטב אמנים יוצאי החיל.  עם זאת ההוצאה לקיום הכנס הייתה גבוהה ודמי ההשתתפות לא החזירו את ההשקעה. העמותה נכנסה למצב כספי דחוק שנפתר מאוחר יותר בתרומות נדבנים.
מפגש אנשי הטרפדות - ב-26 בנובמבר 2015 קוים ביוזמת עמותת חיל הים מפגש ליוצאי שייטת הטרפדות לדורותיהם. המפגש נערך בבית הספר לקציני ים עכו אורחי הכבוד היו: אלוף שלמה אראל שחגגנו איתו את יום הולדתו ה-95. אלוף מיכה רם. הקירות קושטו בתמונות מחיי הצוותים. מנהל בית הספר סא"ל מיל אלי רגב אירח את "אנשי הברזל בספינות העץ".
פעילות > גלריה

מפקד חיל הים אלוף אלכס טל ומפקד החיל בעבר אלוף דימ' אברהם בוצר במפגש עמותה 1999.
להקת חיל הים מופיעה באירוע של ותיקי החיל 20 במאי 1998.
ותיקי אח"י הגנה (ק-20) במפגש שנערך על ידי עמותת חיל הים, 2002.
כנס ותיקי יחידה 788 בגינוסר 25 באפריל 2002.
הופעת להקת חיל הים בפני ותיקי יחידה 788 בגינוסר 25 באפריל 2002.
דגם ספינת הטילים אח"י כידון (סער 4) שנבנה על ידי ותיק הספינה נחמיה יניר למפגש ותיקי הספינה 26 ביולי 2002.
להקת חיל הים בהופעה במפגש ותיקי אח"י כידון (סער 4) 16 במאי 2003.
ותיקי שייטת הטרפדות במפגש 26 בנובמבר 2015.
תמונות מחיי שייטת הטרפדות מקשטות את קירות האולם במפגש יוצאי הטרפדות 26 נובמבר 2015.
דגם אח"י בת גלים 2 מוצב במוזיאון ההעפלה וחיל הים שהוכן על ידי האמן ואיש צוות ערן בכר למפגש ותיקי צוות האנייה 22 ביוני 2017.
פעילות > מפגשי מורשת

הפקת אירועי מורשת מתרחשת בקצב חודשי בסיוע מוזיאון ההעפלה וחיל הים. 

בשנת 2016 קוים ביוזמת העמותה מפגש צוותי הספינות אח"י תרשיש (סער 4) ואח"י יפו (סער 4) לציון 40 שנה למבצע פעמון החירות. האירוע התקיים במוזיאון חיל הים. העמותה הפיקה אלבום תמונות ודיסק און קי שחולקו למשתתפים.
בשנת 2017 קוים ביוזמת העמותה מפגש לציון 50 שנה לקרב רומני. מפגש זה הפגיש לראשונה את ותיקי המשחתת אילת עם יוצאי פלגת הטרפדות לתיאור הקרב המוצלח על כל היבטיו.
פעילות > גלריה

תא"ל דימ' רמי לונץ מרכז נושאי המורשת בעמותת חיל הים 1999.
פעילות > ים עסקים

במטרה לסייע לקשרים עסקיים בין הוותיקים, מקיימת העמותה מדי שנה מפגש הנקרא "ים עסקים" ובו מוצגים הצלחות של ותיקים ומועברות הרצאות של אישים חשובים במשק הישראלי. מפגשים אלה מתקיימים באזור המרכז בחדרי הרצאות של בתי מלון. ראש מועצת כפר שמריהו סא"ל מיל' דרור אלוני העמיד מדי פעם את "מרכז ויל לתרבות וקהילה" לצורך כנסים כאלה במחיר סמלי.
תהליך הכוונת תעסוקה וסיוע למציאת מקום עבודה לותיקי החיל, מתקיימים באופן קבוע.
פעילות > גלריה

תא"ל רמי לונץ ורב חובל אנריקו לוי במפגש "ים עסקים" 2002.
יו"ר העמותה אל"ם זאב ינובסקי ומנהלת אילנית פנר במפגש "ים עסקים" 2002.
ראש מספן הים תא"ל אלי מרום עם אל"ם דימ' משה טבק ומנהלת העמותה אילנית פנר אפריל 2002.
יו"ר העמותה זאב ינובסקי מלוה את ראש הממשלה בנימין נתניהו מצטרף למפגש "ים עסקים" 26 ביולי 2002.
פעילות משותפת עם זרוע הים

השתתפות חברי העמותה משתתפים באירועי זרוע הים. לאחרונה נערך ביקור בבסיס אשדוד, הוצאו הזמנות לטקס סיום קורס חובלים, ותיקים ברגות בכירות הוזמנו למפגש בבסיס חיפה בקרו ברציפים החדשים וצוללת וספינת טילים. חיילים ולוחמים בסדיר מוזמנים לערב תרבות שנתי ולמפגשי מורשת ליוצאי ספינות. ביום הזיכרון לטיבוע המשחתת אילת נערך שיוט לזכר חללי המשחתת.

פעילות זרוע הים מתפרסמת לחברי העמותה "נשארים מעודכנים" וכן מופצות אגרות מטעם מפקד זרוע הים.
פעילות משותפת עם זרוע הים > הנצחה

העמותה מעורבת בהנצחת יחידות ולוחמי חיל הים בעבר. נציגיה לוקחים חלק בטקסי הזיכרון למיניהם.

העמותה יזמה את האנדרטה לזכר חללי המשחתת אילת שהקים האמן יגאל תומרקין. באפריל 1994 קיימה העמותה, בשיתוף עם חיל הים, טקס לקביעת האנדרטה לזכר חללי אח"י אילת בשובר הגלים הראשי בנמל חיפה. בהמשך ארגן מנהל העמותה גרשון רביד הפלגה באניית נוסעים שהצליח לקבל ממר אוריאל כספי מ"כספי ספנות". בהפלגה השתתפו יחד משפחות שכולות וניצולים מצוות המשחתת. הפלגה לכיוון פורט סעיד לאתר הטביעה ובשעת הטביעה נערך טקס בהנחיית דן כנר ושירת הזמרת אביבה אבידן. 

אח"י אילת (סער 5) שאז נכנסה לשירות ליוותה את הפלגת המשפחות הטילה זרים למים. בדרך חזרה התקיימה שיחה חופשית עם המשפחות- השכולות והניצולים בהנחיית הבמאי בני עורי, שהכין סרט תיעודי על אח"י אילת.

שותפים פעילים לאירוע היו: שלמה מנחם מניצולי אח"י אילת, רס"ב בדימוס דבש לימון (קליימונט), אל"ם בדימ' רמי בובליל ותא"ל דוד בן בעש"ט ראש מספן כוח האדם.
בשנת 2010 יזמה העמותה את העברת האנדרטה למקומה הנוכחי בשדרות ההגנה בחיפה.
פעילות משותפת עם זרוע הים > גלריה

חנוכת יד לחללי טיבוע המשחתת אילת יצירת האמן יגאל תומרקין על שובר הגלים בנמל חיפה, אפריל 1994.
יו"ר העמותה אל"ם זאב ינובסקי מניח זר ביד לחללי חיל הים ב"גן אלישבע" באשדוד ביום הזיכרון לחללי מערכות ישראל 2003.
אנדרטה יצירת יגאל תומרקין לחללי טיבוע המשחתת אילת במקומה החדש בשדרות ההגנה בחיפה.
נוהלים ומספרים

משרד העמותה ממוקם במתחם מוזיאון ההעפלה וחיל הים בחיפה.
העמותה מוגדרת על ידי שלטונות המס כמוסד מוכר. על כן התרומות לעמותה מחושבות לתורמים כהוצאה מוכרת.

מנהלת האירועים בעמותה רס"ן דימ' אילנית פנר מקפידה העיקרון התקציבי שכל אירוע צריך לכסות את הוצאותיו ולא להטיל מעמסה על התקציב הכולל. הניהול הקפדני עומד על כך. רוב האירועים והמפגשים מכסים את עצמם וחלקם אף יותר מזה. עודפי הכנסות עוברים לקופת העמותה ומוצאים לנושאים מאושרים על ידי הוועד תוך התחשבות ברצון המשתתפים באירוע.
בשנת 2018 היו לעמותה כ-1,250 חברים רשומים. קהל היעד של עמותה הם אלפי יוצאי חיל הים במשך השנים ובני משפחות חללי חיל הים. הנהלת העמותה מתייחסת לכולם כחברים פוטנציאלים ומעודדת את הרשמתם.
מחזור העמותה בשנת 2017 עמד על 605.5 אלף ₪ ובשנת 2018 על 478 אלף ש"ח.
חולקו מלגות לימודים לחיילים משוחררים בסכום כולל של 10,000 ₪ וכן מלגת סיוע לילדי/נכדי חברי העמותה בסך 4,000 ₪
היסטוריה > התאגדות קודמת

בליל טיבוע המשחתת אילת, מוצאי שמחת תורה 1967, התכנסו מספר חברים מראשוני הצוות של המשחתת אילת, והחליטו על הקמת עמותה שתקרא "האגודה להנצחת חללי המשחתת אח"י אילת". עיקרי הפעילות במהלך עשרים שנה, כללו בין השאר: 

הקמת האנדרטה המרכזית בגן אלישבע באשדוד, חלוקת מלגות לתלמידי בתי ספר ימיים, קיום שיוט מפרשיות שנתי, קיום טורנירים ארציים לשחייה. בהם חולקו גביעים על שם המשחתת אח"י אילת.

על מנת לחזק את הקשר ולקבוע סדר עדיפות שונה שם האגודה, לפי הצעת האלוף בנימין תלם, האגודה להנצחת חללי חיל הים.
היסטוריה > הקמת העמותה

בשנת 1987 נערך מפגש והוצהרה הכוונה להקים עמותה כאשר מפקד חיל הים לשעבר שלמה שמיר נבחר כיו"ר ראשון של העמותה.
בכנס "מייסדי חיל הים והמשרתים בו לדורותיו" לציון שנת ה-40 למדינת ישראל ולחיל הים, שנערך בהיכל התרבות בתל אביב, ב-25 באפריל 1988. נמסר למפקד חיל הים אברהם בן שושן תעודת קלף חתומה על ידי קבוצת מפקדי חיל הים. תעודה זאת מהווה את היסוד ל"עמותת ידידי חיל הים". 

בשנת 2002 קוצר שם העמותה ומאז היא נקראת בשמה הנוכחי "עמותת חיל הים".
היסטוריה > יו"ר ומנכ"ל העמותה

במשך שנות קיומה היו לעמותה חמישה יושבי ראש.
| 0 | 1 | 2 | 3 | 4 | 5 |
| --- | --- | --- | --- | --- | --- |

| דרגה במיל' ושם | תקופת כהונה | פעילות מיוחדת | תמונה |  |  |
אלוף שלמה שמיר: 
| אלוף בנימין תלם | 1987 עד 1996 |  |  |  |  |
| אלוף אברהם בן שושן | 1997 עד |  |  |  |  |
| תא"ל יוסי לוי |  | חידוש ביטאון 'בין גלים' מפגשי ים עסקים |  |  |  |
| אל"ם זאב ינובסקי |  | מפגש כלל יוצאי חיל הים |  |  |  |
| אלוף דוד בן בעש"ט | נוכחי |  |  |  |  |

מנכ"ל העמותה  שימשו במשך השנים בהתנדבות לאחרונה  אל"ם מיל' אהוד דביר.  מ-21 במאי 2019, בחר  הוועד המנהל בתא"ל במיל' גבי נוה, כמנכ"ל העמותה בהתנדבות לשנת 2019.
היסטוריה > גלריה

יו"ר העמותה אלוף אברהם בן שושן ומנהלת אילנית פנר באספה הכללית 1998.
דירקטוריון עמותת חיל הים בראשות תא"ל יוסי לוי (קצין) (במרכז) בהרמת כוסית לראש השנה, ספטמבר 2001.
ראו גם

עמותת מגדלור
לקריאה נוספת

עלון עמותת ידידי חיל הים, ינואר 1988.
עלון עמותת ידידי חיל הים, אפריל 1988.
עלון עמותת ידידי חיל הים, יוני 1988.
ביאורים

↑  מימין לשמאל: שרה רוקח האלחוטנית, מרדכי לימון מפקד האנייה, אברהם לוכסמבורג קצין התותחנות ואריה ברק קצין הגנ"ק.
↑  במרכז אלוף שלמה אראל עומד אלוף דוד בן בעש"ט
↑  שעות פעילות המשרד ודרכי תקשורת
הערות שוליים

↑  תגובות לכנס אנשי הטרפדות באתר משמר המורשת הימית.
↑  גרשון רביד באתר משמר המורשת הימית.
↑  רענן צרבינסקי,	עמותת חיל הים - כנס ראשון והרבה תוכניות,	'בין גלים' 172 אוקטובר 1987, עמ'	19.
| --- | --- |
בקרת זהויות :  NLI: 987007516882505171  VIAF: 310740847   WorldCat (עם VIAF): 310740847
פלסנסיה

פלסנסיה (בספרדית: Plasencia) היא עיר במחוז קסרס הנמצאת בקהילה האוטונומית אקסטרמדורה שבמערב ספרד. לפלסנסיה מיקום אסטרטגי על כביש דה לה פלטה והיא ממוקמת על גדות נהר חרטה (Río Jerte).